CPF แกร่ง! Q2/59 มีกำไร 4.02 พันลบ.โต 34% ปันผลหุ้นละ 0.50 บ.
CPF แกร่ง! Q2/59 มีกำไร 4.02 พันลบ.โต 34% ปันผลหุ้นละ 0.50 บ.
15 ส.ค. 2559

บริษัท เจริญโภคภัณฑ์อาหาร จำกัด (มหาชน) หรือ CPF รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 4.02 พันลบ. หรือมีกำไรสุทธิ 0.54 บาทต่อหุ้น เพิ่มขึ้น 34.65% จากช่วงเดียวกันของปีก่อนที่มีกำไรสุทธิ 2.98 พันลบ. หรือมีกำไรสุทธิ 0.40 บาทต่อหุ้น
โดยผลการดำเนินงานมีกำไรเพิ่มขึ้นเนื่องจากธุรกิจสัตว์บกทั้งในประเทศและต่างประเทศ โดยเฉพาะประเทศเวียดนามและการฟื้นตัวของอุตสาหกรรมกุ้งในประเทศไทยซึ่งก่อนหน้าได้รับผลกระทบจากการระบาดโรค Early Mortality Syndrome หรือ EMS
ขณะที่ผลการดำเนินงานช่วง 6 เดือนแรกมีกำไรสุทธิ 7.78 พันลบ. หรือ 1.05 บาทต่อหุ้น เพิ่มขึ้น 31% จากช่วงเดียวกันของปีก่อนที่มีกำไรสุทธิ 5.94 พันลบ. หรือ 0.80 บาทต่อหุ้น
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 เป็นเงินสดจำนวน 0.50บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2559 และกำหนดจ่ายเงินปันผลในวันที่ 8 ก.ย. 2559